PÖYTÄKIRJA
Hallituksen kokous 15/2011
Iltakoulu ry. 
Aika: maanantai 21.11.2011 klo. 17:00 
Paikka: Päätalo A21

Läsnäolijat:
Aki Luoto, puheenjohtaja
Eetu Kreivi, sihteeri
Jussi Naski, poistui kokouksesta kello 19.02
Mari Kettunen
Petter Nissinen
Johanna Kaunisvaara
Linda Salo
Nelli Manninen
Marja Avonius
Maria Koirikivi
Noomi Saarinen
Meri Hätönen, poistui  kokouksesta kello 19.02
Santeri Lampi, poistui kokouksesta kello 19.02

1.	Kokouksen avaus
Puheenjohtaja avasi kokouksen kello 17.06

2.	Laillisuus ja päätösvaltaisuus
Kokous todettiin lailliseksi ja päätösvaltaisesti

3.	Pöytäkirjantarkastajien valinta 
Pöytäkirjantarkastajiksi valittiin Nelli Manninen ja Noomi Saarinen

4.	Esityslistan hyväksyminen
 Lisättiin kohdat 9. Alumnitoiminta ja 13. Excursio

Meri Hätönen ja Santeri Lampi saapuivat¨kokoukseen kello 17.10.

5.	Ilmoitusasiat ja posti
Iltakoululle oli saapunut onnittelukortti Interaktiolta vuosijuhlien johdosta.     Sopimus Juhlagallerian kanssa on hukkunut postissa ja uutta on pyydetty allekirjoitettuna.  AJ-tila on auki perjantaina 25.11.  Lahja P.S.C Interiltä on nähtävissä hallituksen sähköpostissa. 

6.	Talous
Talous on vakaalla pohjalla.

7.	 JKY/Kopo –päivitys
JKY:n tulevaisuusseminaari pidettiin lauantaina 12.11.  JKY:n  vuosikokous järjestetään tiistaina 29.11., kokouksessa hyväksytään tulevan vuoden toimintasuunnitelma ja valitaan hallitus vuodelle 2012. Iltakoulusta valitaan hallitukseen sääntöjen mukasesti vähintään yksi edustaja.

Politiikan tutkimuksen opsi-ryhmien työskentely etenee. Tulevien kurssivaatimusten kirjallisuus on ollut valmistelussa ja alkaa olla valmiina.
8.	Vuosijuhlat –yhteenveto
Vuosijuhlaillan jäljiltä löytyneet tavarat ovat noudettavissa AJ-tilasta. Kokonaisuudessaan vuosijuhlat olivat erittäin onnisunut ja Iltakoulun näköinen tapahtuma. Myös seuraavan aamun sillis onnistui mainiosti ja nyyttäriperiaate osoittautui varsin toimivaksi.

9.	Alumnitoiminta
Jaana Harmokivi, Leea Rautanen ja Miika Tomi ovat ideoineet Iltakoulun alumnitoinnan kehittämistä ja lisäämistä. Toiminta kuuluisi tulevaisuudessa työelämävastaavan hommiin. Uusia esitettyjä ideoita ovat mm. oma sähköpostilista alumneille ja alumniosio Iltakoulun verkkosivuille. Nämä tarjoaisivat matalan kynnyksen mahdollisuuksia alumneille kommunikoida keskenään. Lisäksi on mietitty jonkinlaisen alumnitapahtuman järjestämistä ja  työelämäekskursiota Helsinkiin.

Yhdistyksen syyskokous 30.11. ja siihen liittyvät päätökset

10.	Yhdistyksen uusien jäsenten hyväksyntä
Hyväksyttiin 46 uutta jäsentä (ks. Liite)

11.	Hallituksen esitys hallituspaikkajaoksi 2012
Hyväksyttiin hallituksen esitys (ks. liite)

12.	Hallituksen esitys toimintasuunnitelmaksi ja yhdistyksen talousarvioksi 2012
Hallitus hyväksyi esityksen tulevan vuoden toimintasuunnitelmasta ja talousarviosta esitettäväksi syyskokoukselle. (ks. liite)

13.	Excursio
Syyskokouksessa tehdään esitys ekskursion ajasta ja paikasta hyväkstyttäväksi 

Santeri Lampi, Meri Hätönen ja Jussi Naski poistuivat kokouksesta kello 19.02

14.	Menneet ja tulevat tapahtumat 
”Rakastu Iltakouluun” –tapahtuma
Järjestetään 22.11.  klo 16 Päätalon luentosalissa A2b

Moreenia-vierailu ja juorusauna
Molemmat tapahtuvat keskiviikkona 23.11. Moreenia-kierros alkaa klo 14.30, saunailta puolestaan klo 19.

Syyskokous
Järjestetään keskiviikkona 30.11. klo 17 Päätalon luentosalissa A2a, Valtakirjat eivät ole käytössä.

Muut tulevat tapahtumat 
Iltakoulun fuksien järjestämät pikkujoulut pidetään Doriksessa tiistaina 29.11. klo 19 

Hallituksen virkistysilta järjestetään torstaina 15.12. klo 18 alkaen.

15.	META
Mikäli Iltakoulu hankkii uuden koneen, selvitellään olisiko mahdollista saada koneelle tarpeellisia ohjelmia, kuten kirjanpito- ja taitto-ohjelmia.

16.	Seuraavasta kokouksesta sopiminen
Seuraava kokous järjestetään 15.12. klo 18

17. Kokouksen päättäminen
Puheenjohtaja päätti kokouksen kello 19.25

Aki Luoto 					Eetu Kreivi
Puheenjohtaja					Sihteeri

Nelli Manninen				Noomi Saarinen
Pöytäkirjantarkastaja				Pöytäkirjantarkastaja

Liite 1.
Lista uusista hyväksytyistä Iltakoulun jäsenistä 

Elonen Eeva-Kaisa Maria
Eskola Tommi Tapani
 Fors Annu Kreetta Pauliina
Granath Anni-Sofia
Hangaslammi Sini Annika
Harkko Lauri-Juhani
Helttula Anna
Härkönen Sofia Henriikka
Hätönen Meri
Höysniemi Sakari
Ilomäki Miia Susanna
Isojärvi Pia
Jurkka Iko
Kangasniemi Lauri Johannes
Karppinen Aleksi Veli Olavi
Kettinen Juha
Koirikivi Maria Eveliina
Koivuranta Annukka Aino Maria
Koponen Lauri
Laakso Ville Juuso Johannes
Laiho Jutta Kristiina
 Lampi Ville Santeri
Lemmetty Anna Kristiina
Linnoinen Sara Johanna
Liski Anna-Liisa
Lähteenmäki Iida Maria
Marttila Sirpa Helena
Naski Jussi
Nurminen Maggie
Oikari Matias Mikael
Oikarinen Jesse Petteri
Pasanen Ida Eila Alina
Peltonen Emmi
Pesu Matti
Reinikainen Rasmus Johannes
Riihimäki Aapo
Ruotsalainen Taru Eeva Annika
Saarela Saara Sofia
Salomaa Hannu
Selkälä Henna Elise
Silvennoinen Markus Janne Johannes
Tiensuu Alli
Tuominen Jaakko Martti Juhani
Uljas Ilmari Heikki Santeri
Vahvelainen Saana
Weander Janne

Liite 2.

Iltakoulun hallituksen esitys yhdistyksen hallituksen paikkajaoksi 2012

1.	Puheenjohtaja
2.	Varapuheenjohtaja, ulkosuhde- ja JKY-vastaava
3.	Sihteeri
4.	Rahastonhoitaja
5.	Koulutuspoliittinen vastaava
6.	Viestintävastaava
7.	Tutor- ja ainejärjestötilavastaava
8.	Kansainvälisyys-, kehitysyhteistyö- ja tasa-arvovastaava
9.	Liikuntavastaava
10.	Kulttuuri-, sosiaalipolitiikka- ja ympäristövastaava
11.	Juhlavastaava
12.	Juhlavastaava
13.	Työelämä-, alumni- ja varainhankintavastaava (TAVIS)

Toimihenkilöitä

14.	Toiminnantarkastajat kaksi kappaletta
15.	Ekskursio-ryhmä
16.	Kaksi valmennuskurssikoordinaattoria
17.	Anti-lehden päätoimittaja sekä toimituskunta

Iltakoulu ry:n toimintasuunnitelma 2012

Toiminta Iltakoulu ry:ssä jatkuu vuonna 2012 monipuolisena ja uudistumiskykyisenä. Yhdistyksen toiminnan ohjenuorina ovat jatkossakin avoimuus, aktiivisuus, ilo ja yhteisöllisyys. Kaudella 2012 Iltakoulun hallituksen tavoitteena on saattaa yhdistyksen jäsenistöä entistä tiiviimmin yhteen niin vapaa-ajan aktiviteettien kuin opintopainotteisten asioiden osalta. Hallitus pyrkii toiminnan suunnittelussa ja toteutuksessa kasvattamaan vuorovaikutusta ja yhteistyötä jäsenistön kanssa. Iltakoulussa ei harjoiteta syrjintää eikä ulossulkemista, vaan ilmapiiristä pyritään yhdessä rakentamaan mahdollisimman suvaitsevainen, kannustava ja välitön. Ainejärjestön tärkeimpänä tehtävänä on edistää jäsenistönsä kaikinpuolista hyvinvointia. 

Vuoden 2012 tärkeimmäksi painopisteeksi Iltakoulussa nousee edunvalvonta Johtamiskorkeakoulussa, sekä opiskelijoiden edun ajaminen uusiin tutkintorakenteisiin siirtymisessä. Tämän vuoksi Iltakoulun hallitus ottaa aktiivisesti osaa yliopistossa tapahtuvaan uudistukseen ja osallistuu kaikin mahdollisin tavoin Johtamiskorkeakoulun kehittämiseen. Tärkeänä keinona edunvalvonnassa on myös hyvä yhteistyö muiden johtamistieteiden yksikön muiden ainejärjestöjen kanssa kattojärjestön (Johtamiskorkeakoulun ylioppilaat - JKY) kautta. Iltakoulu pyrkii aktiivisesti lähentämään yhteistyötä saman yksikön ainejärjestöjen kanssa ja edustamaan politiikan tutkimuksen opiskelijoiden etuja muun muassa JKY:n hallituksessa sekä yhdistyksen kokouksissa.

Hallituksen toiminta ja tiedotus

Iltakoulun hallituksen kokouksiin tulee edelleen olla vapaa pääsy kaikilla Iltakoulun jäsenillä. Hallituksen kokouksista on tiedotettava ajoissa, ja niiden esityslista on toimitettava Politologit-listalle kokouskutsun yhteydessä, tai viimeistään muutamaa päivää ennen kokousta. Tämä parantaa tiedonkulkua hallituksen ja muiden jäsenten välillä ja rohkaisee jäsenistöä osallistumaan kokouksiin ja Iltakoulun toimintaan.

Iltakoulu ry:n pääasiallisena tiedotuskanavana käytetään edelleen Politologit-sähköpostilistaa, sekä Polint-sähköpostilistaa kansainvälisille opiskelijoille. Iltakoululla on olemassa myös Iltakoulu_jutut-sähköpostilista, jolla on 142 tilaajaa (tilanne 21.11.2011). Kyseistä listaa voidaan käyttää vapaamuotoisempaan keskusteluun, tiedottamiseen ja mahdollisesti tuutorointiin, mutta sillä ei ole vuonna 2012 virallista statusta. Viestintävastaava kokoaa Iltakoulun tulevasta toiminnasta jokaisen hallituksen kokouksen jälkeen uutiskirjeen, joka lähetetään Politologit-listalle.

Kansainvälisten opiskelijoiden aktivoinnissa ja heille tiedottamisessa tullaan käyttämään apuvälineenä myös sosiaalista mediaa, kuten Facebookia. 

Myös Iltakoulun tapahtumien mainostamista ja niistä tiedottamista Facebookissa täytyy pitää yllä – sosiaalisen median merkitys tärkeänä tiedotuskanavana ja kontaktipintana jäsenistöön on merkittävä, ja niinpä kaikkien yhdistyksen isompien tapahtumien täytyy löytyä myös Facebookista ja mahdollisista muista suosituista sosiaalisen median sivustoista.

Iltakoulun Internet-sivuja (www.iltakoulu.org) tullaan edelleen pitämään yllä. Iltakoulun toimintaa pyritään raportoimaan myös näille sivuille, jotta myös ulkopuoliset tahot, kuten mahdolliset sponsorit, pystyvät toimintaamme seuraamaan. Iltakoulussa tullaan jatkamaan vuonna 2012 internet-sivujen nykyaikaistamista, tässä prosessissa on syytä kunnolla miettiä sivuston eri osien tarpeellisuutta ja rakenteen päivittämistä.

Iltakoulun oma lehti (Anti) ilmestyy vuonna 2012 vähintään kaksi kertaa. Sen sisällön painopisteinä ovat jatkossakin opiskelijan elämä, Iltakoulu sekä poliittiset ilmiöt.

Iltakoulun toiminnasta kerättiin vuoden 2011 syksyllä palautetta sähköisesti jäsenistöltä toiminnan kehittämiseksi. Tästä palautteen keräämisestä pyritään tekemään vuosittainen perinne, jonka tuloksia käsitellään rakentavasti sekä uuden että vanhan hallituksen kesken hallituksenvaihto-tapahtuman yhteydessä. 

Iltakoulun toiminnassa jatkavat tarpeen mukaan toimikunnat suurimmissa sektoreissa. Toimikunnat ovat avoimia ja jäseniä voi liittyä mukaan pitkin vuotta. Jäsenet toimivat yhdessä sektorista vastuussa olevan hallituksen jäsenen kanssa, sekä ideointiapuna että konkreettisesti tapahtumien toteuttamisessa. Tavoitteena on tällä tavoin saada aktiivisia jäseniä entistä rohkeammin mukaan Iltakoulun toimintaan.     

Vapaa-ajan tapahtumat

Vapaa-ajan toimintaa jatketaan Iltakoulussa vilkkaana. Perinteiset tapahtumat, joita ovat mm. vappusitsit, pikkujoulut, saunaillat, sekä erilaiset teemabileet kuten lavatanssit ja pornobileet, pyritään jatkossakin järjestämään hyväksi koetun kaavan mukaan. Myös muita tapahtumia pyritään toteuttamaan eri teemojen ympärillä. Hyvänä esimerkkinä tästä on muun muassa Iltakoulun tapahtuma- ja liikuntasektorin yhteistyö: "Talviolympialaiset" talvisena liikuntatapahtumana on löytänyt tiensä vakiotapahtumaksi, ja myös syksyllä 2011 ensimmäistä kertaa järjestetty "Lenkkisauna" sai runsaasti postitiivista palautetta, ja siten se pyritään järjestämään uudestaan myös vuonna 2012.

Vuonna 2012 Iltakoulu ei järjestä vuosijuhlia, mutta vuosijuhlien tilalla tullaan viettämään syksyn kohokohtana juhlallisemmat sitsit, tai jotkin muut ns. normaalia hienommat juhlat.

Tapahtumat muiden ainejärjestöjen kanssa

Tapahtumayhteistyötä muiden ainejärjestöjen kanssa ylläpidetään ja tiivistetään, sekä mahdollisuuksia yhteistyösuhteisiin uusien ainejärjestötuttavuuksien kanssa, kuten Staabin ja Spatikan, selvitetään.

Todennäköisiä yhteistyöprojekteja ovat erilaiset teemabileet, kuten sitsit, lavatanssit ja pornobileet. Vuoden 2012 kevätkaudella pyritään järjestämään kahdet suuremmat bileet yhteistyössä muiden ainejärjestöjen kanssa. Myös uuden johtamistieteiden yksikön ainejärjestöjen kanssa pyritään järjestämään tapahtumia liittyen uudessa yksikössä opiskeluun.

Yhteistyötä muiden yliopistojen kollega-ainejärjestöjen kanssa jatketaan vuonna 2012 entistä aktiivisemmin, ja jatkuvuutta tälle saralle pyritään luomaan.

Iltakoulu pitää yhteyttä muihin ainejärjestöihin myös lähettämällä Anti-lehden kollega-ainejärjestöille ja johtamiskorkeakoulun ainejärjestöille luettavaksi.

Opinto- ja työelämäpainotteiset tapahtumat

Työelämäpäivien järjestämistä jatketaan. Vuonna 2012 toteutetaan ainakin yksi työelämäekskursio kotimaassa tai ulkomailla. Keskustelutilaisuuksia organisoidaan yksin tai yhteistyössä muiden ainejärjestöjen ja muiden soveltuvien yhteistyökumppaneiden kanssa. Yhteistyötä opinto- ja työelämätapahtumissa kehitetään yhdessä Hyppy ry:n sekä muiden saman alan opiskelijoiden kanssa. Lisäksi Iltakoulun alumnitoiminnan muotoja tullaan kartoittamaan ja kehittämään, tavoitteena mm. harjoittelupaikoista tiedottaminen tehokkaammin sekä alumnien ja vielä opiskelevien välisten verkostojen luominen.

Sosiaalipolitiikka, kulttuuri ja ympäristö

Iltakoulun tärkeimpänä tehtävänä sosiaalipolitiikan saralla on tiedottaa jäsenistöään opintososiaalisista asioista, joita ovat muun muassa toimeentuloon ja terveyteen liittyvät kysymykset sekä muut ajankohtaiset teemat.

Kulttuurin osalta pyritään säännöllisesti järjestämään esimerkiksi konserttivierailuja, teatteri-iltoja, museokäyntejä sekä muita Iltakoulun tapahtumatarjontaa rikastuttavaa toimintaa. Kulttuuritoimintaan liittyy myös jäsenistön rohkaiseminen kokemaan rikasta tamperelaista kulttuuritarjontaa esimerkiksi monenlaisten kävelykierrosten muodossa. Tähän hyvänä välineenä voi käyttää aktiivista kulttuuritapahtumista tiedottamista politologit-listalla sekä muun muassa Facebookissa. Iltakoulun kulttuuritarjonnassa voidaan hyödyntää joko ideoiden tasolla tai konkreettisesti Tamyn kulttuurijaoston toimintaa. Kulttuuripuoli tarjoaa myös mahdollisuuden suunnitella aivan uusia kulttuuriaktiviteetteja ja -toimintoja.

Ympäristöasioissa Iltakoulu tekee omia aloitteita tarpeen vaatiessa ja jatkaa aktiivista yhteistyötä Tamyn ja muiden ympäristötoimijoiden kanssa. Iltakoulu voi myös järjestää vierailuja ympäristösektorin kannalta kiinnostaviin kohteisiin.

Kansainvälisyys, kehitysyhteistyö ja tasa-arvo

Kansainvälisille opiskelijoille taataan oikeus osallistua kaikkiin Iltakoulun tapahtumiin, huolimatta siitä ovatko maksaneet Iltakoulun jäsenmaksun. Näin pyritään rohkaisemaan vaihto-opiskelijoita osallistumaan Iltakoulun tapahtumiin. Iltakoulu järjestää perinteisesti tuutorointia vaihto-opiskelijoille. Heille ja heidän tuutoreilleen järjestetään syksyn alussa tervetuliaissauna tai muu vastaava tilaisuus. Vaihto-opiskelijoiden tuutorointia kehitetään eteenpäin myös mahdollisen JKY-yhteistyön kautta.

Yhteydenpitoa Iltakoulun Plan-kummilapseen jatketaan. Vuorovaikutusta ISOT-ainejärjestön kanssa pyritään tiivistämään; niin ikään yhteistyötä ulkomaisten tutkinto-opiskelijoiden tuutoroinnissa vahvistetaan. 

Tasa-arvoasiat nostetaan yhä vahvemmin toiminnan keskiöön, ja otetaan tasa-arvon eri ulottuvuudet, muun muassa suomalaisten ja ulkomaalaisten välinen tasa-arvo sekä saavutettavuuteen liittyvät näkökohdat, huomioon kaikenlaisen toiminnan järjestämisen yhteydessä. Erityisesti uudessa johtamistieteiden yksikössä englanninkielisten kurssien määrän säilyttäminen ja lisääminen nähdään tärkeänä tasa-arvo kysymyksenä.

Liikunta

Iltakoulun seuraa aktiivisesti Utasport-yhdistyksen toimintaa ja pyrkii tekemään yhteistyötä yhdistyksen kanssa. Näin taataan, että myös Iltakoulun jäsenet ovat tietoisia uusista liikunta mahdollisuuksista.

Iltakoulun pelivuoroja Atalpassa jatketaan ja yhteisulkoilua organisoidaan ainakin talvisen liikuntatapahtuman puitteissa. Liikuntatapahtumia pyritään järjestämään myös muiden ainejärjestöjen kanssa, esimerkkinä jo perinteeksi muodostunut hankipalloturnaus Interaktion kanssa. 

Iltakoulu osallistuu myös suurin joukoin futsal- ja jalkapallosarjoihin sekä mahdollisesti muihin tapahtumiin, kuten yösählyyn ja kirkkovenesoutuun. Alkusyksyn lenkkisaunasta pyritään muodostamaan jokavuotinen perinne. Liikuntatapahtumia pyritään myös järjestämään jatkossakin Iltakoulun tapahtumasektorin kanssa (katso kohta ”Vapaa-ajan tapahtumat”).

Tuutorointi

Iltakoulu kiinnittää vuonna 2012 erityisesti huomiota tuutorointiin, sillä yliopiston rakenteellisten muutosten vuoksi uudet opiskelijat tulevat uuteen yhteiseen politiikan tutkinto-ohjelmaan. Vanha politiikan tutkimuksen laitos on ollut tärkeä yhteistyökumppani tuutoroinnin järjestämisessä ja siksi hyvät yhteydet oppiaineen henkilökuntaan pyritään säilyttämään rakenteellisista muutoksista huolimatta. Iltakoulu selvittää myös tuutoroinnista vastaavat tahot uudessa johtamistieteiden yksikössä ja pyrkii luomaan hyvät suhteet myös kyseiseen tahoon.

Tuutorien rekrytointi aloitetaan riittävän ajoissa keväällä, ja ainejärjestön hallitus huolehtii Tamyn koulutuksen ohella oma-aloitteisesta tuutoreidensa perehdyttämisestä. Erityisesti tuutoreiden perehdyttämisessä kiinnitetään huomiota siihen, että tuutorit ymmärtävät yliopiston rakenteellisista muutoksista johtuvat toimenpiteet kuten tutkinto-ohjelmien uudistukset, ja osaavat välittää tarvittavat tiedot fukseille. 

Uusille opiskelijoille lähetetään jälleen vuonna 2012 Iltakoulun tervetulokirjeet, jonka yhteydessä jaetaan myös Svalin tarjoamaa materiaalia. Tuutoroinnissa varmistetaan, että aloittaville iltakoululaisille on tarjolla riittävästi erityyppisiä aktiviteetteja ja että jokaisessa tuutoriryhmässä selvitetään opintoihin liittyvät perusasiat riittävän huolellisesti.

Vakiotapahtumia tuutoroinnin osalta ovat tutustumissauna, Tampere -kierros, Akateeminen Pispala -kierros, kaupunkisuunnistus, fuksikastajaiset ja alkoholittomat peli-illat, sekä sivuaineinfo. Näiden lisäksi toimintaa kehitetään tuutoreiden sekä tuutoroitavien mielenkiinnon mukaan lisää. Tuutoreiden vastuulla on pyrkiä luomaan myönteinen ja motivoitunut ilmapiiri niin opiskelujen kuin Iltakoulu-toiminnan suhteen.

Iltakoulun tuutoroinnin päätehtävänä on antaa uusille opiskelijoille mahdollisuus tulla tiedeyhteisömme jäseniksi. Tämä on myös tuutoroinnin opetussuunnitelmassa mainittu virallinen tavoite. Tuutorointi on syksyllä 2012 uusien rakenteiden takia tärkeämpää kuin koskaan, ja Iltakoulu suhtautuu asiaan sen vaativalla vakavuudella.

Koulutuspolitiikka

Koulutuspolitiikassa tartutaan kulloinkin esille nouseviin ajankohtaisiin asioihin, tarvittaessa yhteistyössä muiden ainejärjestöjen kanssa. Yksi keskeisimpiä kysymyksiä koulutuspoliittisella sektorilla vuonna 2012 on johtamiskorkeakoulun uusien tutkinto-ohjelmien käynnistäminen ja opiskelijoiden edunvalvonta uudessa yksikössä.

Tiedonkulkua opiskelijaedunvalvojien kesken tiivistetään esim. koulutuspoliittisen toimikunnan puitteissa.  Hallituksen koulutuspoliittinen vastaava osallistuu myös Johtamiskorkeakoulun ylioppilaiden koulutuspoliittisen jaoston toimintaan, jotta taataan mahdollisimman hyvät tiedot uuden yksikön tutkinto-ohjelmien suunnittelun edistymisestä ja varmistetaan näin politiikan tutkimuksen opiskelijoiden edunvalvonta muuttuvassa yliopistossamme. Hallituksen koulutuspoliittinen vastaava osallistuu aktiivisesti myös politiikan tutkimuksen opetusneuvoston toimintaan ja on aktiivisesti yhteydessä politiikan tutkimuksen henkilökuntaan informaation kulun varmistamiseksi opiskelijoiden ja henkilökunnan välillä.

Jäsenistöltä kerätään palautetta niin Iltakoulun toiminnasta kuin valtio-opin ja kansainvälisen politiikan oppiaineiden opetuksesta, ja palautteen oma-aloitteiseen antamiseen kannustetaan. Vuonna 2012 koulutuspoliittisella sektorilla kiinnitetään myös erityistä huomiota opiskelijoiden opintojenohjaukseen uuden ja vanhan mallisten tutkinto-ohjelmarakenteiden toimiessa syksyllä 2012 rinnakkain. Tenttikysymysarkistoa nettisivuilla ylläpidetään ja kasvatetaan edelleen. Iltakoulu ylläpitää yhteistyösuhteita Tamy:n hallituksen, sihteeristön ja edustajiston jäsenten kanssa.

Ainejärjestötila

Iltakoululla on viime vuodet ollut oma ainejärjestöhuoneensa yliopiston Linna-rakennuksessa. Tilassa päivystetään säännöllisesti, sen viihtyisyydestä pidetään hyvää huolta ja siellä jokainen iltakoululainen voi tavata kanssaopiskelijoitaan ja vaihtaa kuulumisia. Tilaa hyödynnetään myös lipunmyynnissä ja muissa vastaavissa toiminnoissa.

Iltakoulu pyrkii kaikin keinoin varmistamaan ainejärjestötilansa jatkumisen myös politiikan oppiaineiden Pinni A -rakennukseen muuton toteutuessa vuoden 2012 aikana. Perusteena tilantarpeelle on nykyisen huoneen korkea käyttöaste, ja huoneen merkitys jäsenistön lähentämisessä toisiinsa.

Suhteet opetushenkilökuntaan

Yhteydenpitoa oppiaineidemme henkilökuntaan pyritään jatkamaan ja uusia toimintamuotoja kehittämään. Yhtenä keinona hyvien suhteiden ylläpitämiseen voisivat olla ”kabinettitapaamiset”, joissa käsiteltäisiin ajankohtaisia poliittisia aiheita. Tämän tyyppiset epäformaalimmat tapahtumat antaisivat opiskelijoille mahdollisuuden tutustua oman alan tiedeyhteisöön ja näin luoda hyvät suhteet heitä opettavaan henkilökuntaan. Perinteisiä tilaisuuksia, kuten viinitilaisuus, ”laitosglögit” ja ”simaa ja tippaleipiä” jatketaan. Myös erilaisia seminaareja pyritään järjestämään, jotta opiskelijoiden identiteetti oppialaamme kohtaan ei häviäisi.

Varainhankinta

Iltakoulun valmennuskurssi järjestetään myös vuonna 2012, ja lisäksi yhdistyksessä on otettu käyttöön uusia varainhankintakeinoja, joita tullaan edelleen kehittämään tulevalla kaudella. Valmennuskurssia tullaan muokkaamaan, jotta se on linjassa uuden yhteisen valintakokeen kanssa. Tämä muokkaus tehdään vanhojen oppiaine-kohtaisten kurssien pohjalta, mikäli valintakoekirjat tulevat perustumaan vanhoihin teoksiin. 

Lisäksi tulonlähteitä ovat nettisivumainosten myyminen, talkoot Kuntamarkkinoilla ja muu harkinnanvarainen yritysyhteistyö esimerkiksi juhla- ja työelämätapahtumia järjestettäessä. Iltakoulun läheisenä yhteistyökumppanina toimii jatkossakin Suomen Valtiotieteilijöiden liitto SVAL ry. Haalareiden hankintaa varten voidaan koota pienehkö vapaaehtoisten toimikunta, joka työelämä-, alumni-, ja varainhankintavastaavan ohjastuksella myy haalareiden mainospaikkoja. Yhdistystoiminnassa tulee muistaa, että yhdistyksen tehtävänä on jäsenistön yhteisen edun valvominen, ei varojen kerääminen.

Talousarvio 2012

Menot

Saunat								1800
Bileet ja sitsit							1600	
Jäsenedut (haalarit)						150	
Liikuntatapahtumat						300
Kulttuuri							300	
Muut tapahtumat						300
Kokouskulut ym. juoksevat kulut (uusi tietokone)		380	
Anti-lehti menot						250	
Tiedotusmenot (nettisivut)					100
Ulkosuhdemenot						500
Rahoitusmenot (palvelumaksut)				130
Valmennuskurssikulut						4000
Työelämäkulut (ekskut ym.)					900

 								10710			

Tulot

Tamyn yleisavustus						710
Varainkeruutulot						2000
Bileet ja sitsit							1500
Jäsenmaksut							800
Valmennuskurssitulot						5700

								10710